ਸਭ ਤੋਂ ਅਹਿਮ ਸਵਾਲ ਇਹ ਹੈ ਕਿ ਕਿਸੇ ਸਮੇਂ ਭਾਰਤੀ ਜਨਤਾ ਪਾਰਟੀ ਦੇ ਸਮਰਥਨ 'ਚ ਮੁਹਿੰਮ ਚਲਾਉਣ ਵਾਲੇ ਯੋਗ ਗੁਰੂ ਰਾਮ ਦੇਵ ਹੁਣ ਖ਼ੁਦ ਨੂੰ 'ਹਰ ਦਲ ਅਤੇ ਕਿਸੇ ਦਲ ਨਾਲ ਵੀ ਨਹੀਂ' ਕਿਉਂ ਦੱਸ ਰਹੇ ਹਨ?

ਸਵਾਲ ਦਾ ਕਾਰਨ ਵੀ ਹੈ। ਤਿੰਨ ਮਹੀਨੇ ਵਿੱਚ ਇਹ ਦੂਜਾ ਮੌਕਾ ਹੈ ਜਦੋਂ ਬਾਬਾ ਰਾਮਦੇਵ ਨੇ ਖ਼ੁਦ ਨੂੰ ਭਾਜਪਾ ਤੋਂ ਵੱਖ ਦਿਖਾਉਣ ਦੀ ਕੋਸ਼ਿਸ਼ ਕੀਤੀ ਹੈ। ਇਸ ਤੋਂ ਪਹਿਲਾਂ ਸਤੰਬਰ ਵਿੱਚ ਵੀ ਇੱਕ ਪ੍ਰੋਗਰਾਮ ਦੌਰਾਨ ਰਾਮਦੇਵ ਨੇ ਕਿਹਾ ਸੀ  ਕਿ ਉਹ ਅਗਲੀਆਂ ਚੋਣਾਂ ਵਿੱਚ ਭਾਜਪਾ ਲਈ ਪ੍ਰਚਾਰ ਨਹੀਂ ਕਰਨਗੇ। 

ਪਰ, ਉਦੋਂ ਉਨ੍ਹਾਂ ਨੇ ਪ੍ਰਧਾਨ ਮੰਤਰੀ ਨਰਿੰਦਰ ਮੋਦੀ ਨੂੰ ਲੈ ਕੇ ਜ਼ਿਆਦਾ ਕੁਝ ਨਹੀਂ ਕਿਹਾ ਸੀ। ਪਰ ਮੰਗਲਵਾਰ ਨੂੰ ਰਾਮਦੇਵ ਨੇ ਖ਼ੁਦ ਨੂੰ ਪ੍ਰਧਾਨ ਮੰਤਰੀ ਨਰਿੰਦਰ ਮੋਦੀ ਨਾਲੋਂ ਵੀ ਵੱਖ ਦਿਖਾਉਣ ਦੀ ਕੋਸ਼ਿਸ਼ ਕੀਤੀ।

ਇਹ ਵੀ ਪੜ੍ਹੋ:

ਉਨ੍ਹਾਂ ਨੇ ਕਿਹਾ ਕਿ ਉਹ 'ਕਿਸੇ ਵਿਅਕਤੀ ਦਾ ਸਮਰਥਨ ਨਹੀਂ ਕਰਦੇ।' ਪਿਛਲੇ ਕਈ ਸਾਲਾਂ 'ਚ ਤਮਾਮ ਮੌਕਿਆਂ 'ਤੇ ਨਰਿੰਦਰ ਮੋਦੀ ਦੀ ਤਾਰੀਫ਼ ਕਰ ਚੁੱਕੇ ਅਤੇ ਉਨ੍ਹਾਂ ਦੇ ਸਮਰਥਨ ਵਿੱਚ ਭਵਿੱਖਬਾਣੀ ਕਰਦੇ ਰਹੇ ਰਾਮਦੇਵ ਨੇ ਅਗਲੀਆਂ ਚੋਣਾਂ ਨੂੰ ਲੈ ਕੇ ਕਿਹਾ ਕਿ ਉਹ ਨਹੀਂ ਜਾਣਦੇ ਕਿ 'ਅਗਲਾ ਪ੍ਰਧਾਨ ਮੰਤਰੀ ਕੌਣ ਹੋਵੇਗਾ'।

'ਕਿਸੇ ਦਾ ਸਮਰਥਨ ਨਹੀਂ'

ਯੋਗ ਗੁਰੂ ਰਾਮਦੇਵ ਨੇ ਮੰਗਲਵਾਰ ਨੂੰ ਮਦੁਰਈ ਏਅਰਪੋਰਟ 'ਤੇ ਪੱਤਰਕਾਰਾਂ ਨੂੰ ਕਿਹਾ, "ਫਿਲਹਾਲ ਸਿਆਸਤ ਬਹੁਤ ਗੁੰਝਲਦਾਰ ਹੈ। ਅਸੀਂ ਇਹ ਨਹੀਂ ਕਹਿ ਸਕਦੇ ਕਿ ਅਗਲਾ ਪ੍ਰਧਾਨ ਮੰਤਰੀ ਕੌਣ ਹੋਵੇਗਾ ਜਾਂ ਫਿਰ ਦੇਸ ਦੀ ਅਗਵਾਈ ਕੌਣ ਕਰੇਗਾ। ਪਰ ਹਾਲਾਤ ਬਹੁਤ ਦਿਲਚਸਪ ਹਨ। ਸੰਘਰਸ਼ ਵਾਲੀ ਸਥਿਤੀ ਹੈ।"

ਉਨ੍ਹਾਂ ਨੇ ਅੱਗੇ ਕਿਹਾ, "ਹੁਣ ਮੈਂ ਸਿਆਸਤ ਵੱਲ ਧਿਆਨ ਨਹੀਂ ਲਗਾ ਰਿਹਾ ਹਾਂ। ਮੈਂ ਨਾ ਤਾਂ ਕਿਸੇ ਵਿਅਕਤੀ ਅਤੇ ਨਾ ਹੀ ਕਿਸੇ ਪਾਰਟੀ ਦਾ ਸਮਰਥਨ ਕਰ ਰਿਹਾ ਹਾਂ।"

ਯੋਗ ਗੁਰੂ ਰਾਮਦੇਵ ਦਾ ਤਾਜ਼ਾ ਬਿਆਨ ਬਹੁਤ ਸਾਰੇ ਲੋਕਾਂ ਲਈ ਹੈਰਾਨ ਕਰਨ ਵਾਲਾ ਹੈ। ਖਾਸ ਕਰਕੇ ਉਨ੍ਹਾਂ ਲਈ ਜਿਨ੍ਹਾਂ ਨੇ ਰਾਮਦੇਵ ਨੂੰ ਭਾਰਤੀ ਜਨਤਾ ਪਾਰਟੀ ਅਤੇ ਪ੍ਰਧਾਨ ਮੰਤਰੀ ਨਰਿੰਦਰ ਮੋਦੀ ਦੇ ਪੱਖ 'ਚ ਸਰਗਰਮ ਹੋ ਕੇ ਮੁਹਿੰਮ ਚਲਾਉਂਦੇ ਵੇਖਿਆ ਹੈ। 

ਇਹ ਵੀ ਪੜ੍ਹੋ:

ਛੇ ਮਹੀਨੇ 'ਚ ਬਦਲੇ ਸੁਰ 

ਕਰੀਬ ਛੇ ਮਹੀਨੇ ਪਹਿਲਾਂ 3 ਜੂਨ ਨੂੰ ਬਾਬਾ ਰਾਮਦੇਵ ਭਾਜਪਾ ਪ੍ਰਧਾਨ ਅਮਿਤ ਸ਼ਾਹ ਨਾਲ ਮੌਜੂਦ ਸਨ ਅਤੇ ਕੇਂਦਰ ਦੀ ਨਰਿੰਦਰ ਮੋਦੀ ਸਰਕਾਰ ਦੇ 4 ਸਾਲ ਦੇ ਕੰਮਕਾਜ ਦੀ ਤਾਰੀਫ਼ ਵਿੱਚ ਜੁਟੇ ਹੋਏ ਸਨ। 

ਅਮਿਤ ਸ਼ਾਹ ਨਾਲ ਮੁਲਾਕਾਤ ਤੋਂ ਬਾਅਦ ਮੀਡੀਆ ਰਿਪੋਰਟਾਂ ਵਿੱਚ ਰਾਮਦੇਵ ਦੇ ਹਵਾਲੇ ਨਾਲ ਕਿਹਾ ਗਿਆ, "ਪ੍ਰਧਾਨ ਮੰਤਰੀ ਦਾ ਇਰਾਦਾ ਅਤੇ ਅਗਵਾਈ ਦੇਸ ਨੂੰ ਅੱਗੇ ਲਿਜਾ ਰਹੀ ਹੈ।" 

ਇਹ ਬਿਆਨ ਉਸ ਵੇਲੇ ਆਇਆ ਜਦੋਂ ਅਮਿਤ ਸ਼ਾਹ ਯੋਗ ਗੁਰੂ ਰਾਮਦੇਵ ਨੂੰ ਮਿਲਣ ਪਹੁੰਚੇ ਸਨ। 

ਉਦੋਂ ਅਮਿਤ ਸ਼ਾਹ ਨੇ ਕਿਹਾ ਸੀ, "ਮੈਂ ਬਾਬਾ ਰਾਮਦੇਵ ਦਾ ਸਮਰਥਨ ਲੈਣ ਆਇਆ ਹਾਂ। ਮੈਂ ਜੋ ਕੁਝ ਕਹਿਣਾ ਸੀ, ਉਨ੍ਹਾਂ ਨੇ ਬੜੇ ਧਿਆਨ ਨਾਲ ਸਭ ਸੁਣਿਆ।"  

ਅਮਿਤ ਸ਼ਾਹ ਨੇ ਅੱਗੇ ਕਿਹਾ, "ਜੇਕਰ ਸਾਨੂੰ ਬਾਬਾ ਰਾਮਦੇਵ ਦੀ ਮਦਦ ਮਿਲਦੀ ਹੈ... \n\nਉਪਰੋਕਤ ਲੇਖ ਲਈ ਮੈਨੂੰ ਇੱਕ ਵਧੀਆ ਸਿਰਲੇਖ ਦਿਓ।
ਯੋਗ ਗੁਰੂ ਬਾਬਾ ਰਾਮਦੇਵ ਕਿਉਂ ਬਣਾ ਰਹੇ ਹਨ ਭਾਜਪਾ ਅਤੇ ਮੋਦੀ ਤੋਂ ਦੂਰੀ